L'hostal es troba quasi a primera línia del mar, tot i que l'apartament no té vistes està arran de la platja, la veritat és que té molt bona ubicació. Les noies que t'atenen a l'arribar són molt amables i agradables. L'apartament està molt ben equipat amb tot el que necessites, hi ha rentaplats i nevera (no congelador). Hi ha tv amb diferents canals de subscripció, aire acondicionat, els mobles són senzills i diàfans tal qual les fotos. El pàrquing està una mica allunyat i també hi ha possibilitats d'aparcar aprop de manera gratuïta tot i que no n'hi ha gaire. La platja Sa Riera l'hem trobat molt neta, fins i tot els lavabos públics, és per felicitar l'Ajuntament. L'hostal té una pèrgola molt bonica a la platja i et pots endur allà l'esmorzar i dinar o sopar allà. I just al costat hi ha també força oferta gastronòmica. Per tant, recomanem totalment l'apartament.